## Acer paplašina savu spēļu piezīmjdatoru klāstu ar jaudīgo Predator Helios 300

Jaunā līnija piedāvā pārliecinošu darbību par vidējās kategorijas cenām, padarot jaudīgus spēļu piezīmjdatorus pieejamākus, nekā jebkad agrāk

**Redaktora apskats**

* Predator Helios 300 modeļus, kas ir pieejami ar 15,6 collu vai 17,3 collu FHD IPS displejiem, raksturo 7. paaudzes Intel Core i7 vai i5 standarta sprieguma procesori, NVIDIA® GeForce® GTX 1060 vai 1050Ti grafikas ar virstaktēšanas funkciju[[1]](#endnote-1), ātrs bezvadu savienojums un cietvielu diski
* Duālie AeroBlade™ 3D ventilatori[[2]](#endnote-2) nodrošina patīkamu spēlēšanu ar efektīvu dzesēšanu, savukārt PredatorSense programmatūra ļauj viegli nodrošināt grafikas procesora virstaktēšanu1 un sistēmas vadību.
* Tas ir ietverts klasiskā, bet gaumīgā spēļu korpusā ar dzelzs sarkanu tastatūru ar aizmugurapgaismojumu; atsevišķiem modeļiem ir metāla augšējais pārsegs un tastatūras daļa papildu izturībai

**ŅUJORKA (2017. gada 27. aprīlis)** — šodien Acer next@acer globālajā preses konferencē Ņujorkā uzņēmums iepazīstināja ar savu jauno Predator Helios 300 spēļu piezīmjdatoru līniju. Šis modelis ir pieejams ar 15,6 vai 17,3 collu displeju, un tā matētais melnais korpuss ir papildināts ar gaumīgiem sarkaniem akcentiem, kas piešķir tam modernu un pievilcīgu dizainu. Tā komplektācijā ietilpst Windows 10, un tas piedāvā jaudīgas funkcijas un tehnoloģijas par vidējās klases cenu, padarot spēļu datorus pieejamākus, nekā jebkad agrāk.

Predator Helios 300 sirdī ir NVIDIA® GeForce® GTX 1060 vai 1050Ti grafiskais procesors ar virstaktēšanas funkciju1, kas apvienots ar 7. paaudzes Intel Core i7 (7700HQ) vai i5 procesoru (7300HQ), lai nodrošinātu izcilu veiktspēju. Visa šī veiktspējas jauda ir papildināta ar 16 GB DDR4 atmiņu (ko var palielināt līdz 32 GB), ātru SATA SSD1 un 1 TB HDD1. Piekļuves nodalījuma durtiņas piezīmjdatora apakšā ļauj viegli papildināt atmiņas un krātuves komponentus.

Predator Helios 300 ir arī USB 3.1 C tipa ports, USB 3.0 ports (kas nodrošina USB uzlādi arī izslēgtā režīmā), divi USB 2.0 porti un HDMI 2.0 savienojums. Tas izveido bezvadu savienojumu, izmantojot ātro 2x2 802.11ac tehnoloģiju, un tam ir arī Gigabit Ethernet ports tiem, kas dod priekšroku vadu savienojumam.

Piezīmjdatoru Predator Helios 300 sērija, kas ir veidota kā izklaides centrs, ir nevainojami piemērota gan spēlēm, gan filmām. Košais 15,6 collu vai 17,3 collu FHD IPS displejs nodrošina košu un dzīvīgu attēlu, savukārt Dolby Audio™ Premium un Acer TrueHarmony™ nodrošina visaptverošu skaņu ar dzidru un bagātīgu akustiku. Skype darbam sertifikācija nodrošina sarunām skaidru skaņu bez aizkaves, vienlaikus piedāvājot nevainojamu Cortana with Voice darbību.

Netraucētu spēlēšanu nodrošina duālā ventilatoru sistēma ar AeroBlade™ 3D ventilatoru2 , kuram ir īpaši plānas metāla lāpstiņas, kas tādējādi ļauj piezīmjdatoram darboties optimālā temperatūrā. Sākotnēji ielādētā PredatorSense programmatūra nodrošina sistēmas informāciju reāllaikā un virstaktēšanas funkciju, tādēļ spēlētāji var pārraudzīt un vadīt sistēmas svarīgākās funkcijas no viena centralizēta interfeisa.

Precīza specifikācija, cenas un pieejamība dažādos reģionos var atšķirties. Lai uzzinātu vairāk par pieejamību, produktu specifikācijām un cenām noteiktos tirgos, lūdzu, sazinieties ar tuvāko Acer Acer pārstāvniecību, izmantojot vietni www.acer.com

Šodien next@acer preses pasākumā, kas norisinājās Ņujorkā, uzņēmums iepazīstināja ar jauno Predator Helios 300 un paziņoja par jaunu ierīču un risinājumu klāstu spēļu cienītājiem, radošo profesiju pārstāvjiem, ģimenēm, studentiem un profesionāļiem. Lai iegūtu papildinformāciju, apmeklējiet vietni [www.acer.com/nextatacer](http://www.acer.com/nextatacer).

**Par Acer**

1976. gadā dibinātais uzņēmums Acer ir aparatūras, programmatūras un pakalpojumu uzņēmums, kura darbība ir veltīta novatorisku produktu, kas uzlabo cilvēku dzīvi, izpētei, izveidei, mārketingam, pārdošanai un atbalstam. Acer produktu klāsts ietver datorus, displejus, projektorus, serverus, planšetdatorus, viedtālruņus un valkājamās viedierīces. Tas izstrādā arī mākoņrisinājumus, kas apvieno lietisko internetu. 2016. gadā uzņēmums Acer svinēja 40 gadu jubileju un ir viens no 5 vadošajiem datoru ražotājiem pasaulē. Tas nodarbina 7000 cilvēku visā pasaulē un darbojas vairāk nekā 160 valstīs. Lai iegūtu papildinformāciju, lūdzu, apmeklējiet vietni [www.acer.com](http://www.acer.com).

**Kontakti medijiem**

PanAm reģions — Lisa Emarda (Lisa Emard) Tālr.: +1 949 471 7705 E-pasts: lisa.emard@acer.com  
EMEA reģions — Manuels Linnigs (Manuel Linnig) Tālr.: +41 91 2610 522 E-pasts: manuel.linnig@acer.com  
Korp./Āzija — Stīvens Čangs (Steven Chung) Tālr.: +886 2 86913202 E-pasts: steven.h.chung@acer.com

© 2017 Acer Inc. Visas tiesības paturētas. Acer un Acer logotips ir reģistrētas Acer Inc. preču zīmes. Citas preču zīmes, reģistrētās preču zīmes un/vai pakalpojumu zīmes ir to atbilstošo īpašnieku īpašums neatkarīgi no tā, vai tas ir atsevišķi norādīts. Visi piedāvājumi var tikt mainīti bez brīdinājuma un jebkādām saistībām un var nebūt pieejami visos pārdošanas kanālos. Šeit norādītās cenas ir ražotāja ieteiktās mazumtirdzniecības cenas un dažādos reģionos var būt atšķirīgas. Papildus piemērojams pārdošanas nodoklis.

1. Tikai modeļiem G3-572, G3-573 un PH317-51 [↑](#endnote-ref-1)
2. Atsevišķiem modeļiem [↑](#endnote-ref-2)